Ruatanski aguti
<s>Ruatanski aguti (Dasyprocta ruatanica), znan i kao roatanski aguti, vrsta je agutija iz porodice Dasyproctidae.</s><s>Radi se o endemskoj vrsti koja obitava na otoku Roatán, sjeverno od honduraške obale, u sklopu Zaljevskih otoka.</s><s>Zbog izlova i gubitka staništa, ruatanski aguti ima status ugrožene vrste.</s>

<s>Opis</s>

<s>Ruatanski aguti slični su svojim bliskim srodnicima s kontinenta, centralnoameričkim agutima, mada su značajno manji u odnosu na njih; otočki egzemplari u pravilu narastu do samo 44 cm.</s><s>Dlaka im je u pravilu smeđe-narančasta, uz svijetle dijelove na trbuhu i bradi, odnosno liniju tamne dlake na leđima.</s><s>Za razliku od svojih centralnoameričkih srodnika, čije su uši bez dlake, ruatanski aguti imaju nekoliko tamnih dlaka po ušima.</s>

<s>Iako se tvrdi da je kolorit ruatanskih aguta bogatiji te se kao takav može koristiti pri distinkciji, taj kriteriji nije uvijek pouzdan tako da se pri distingviranju uglavnom koristi njihova veličina.</s>

<s>Ponašanje</s>

<s>Aguti nastanjuju šumska područja na otoku Roatán, a hrane se biljkama poput badema, kokosa ili hibiskusa.</s><s>Pojačani razvoj turizma i gradnja hotela na otoku doveli su do uništavanja njihovog prirodnog stajališta; iako se u urbanim dijelovima uz obalu mogu pronaći pokoji primjerci koji žive ispod hotela i hrane se sjemenkama za kokoši i sličnim namirnicama, većina aguta je migrirala u brdovite dijelove otoka, daleko od obale.</s><s>Prema onome što znamo, aktivni su i danju i noću te nisu teritorijalni; strašljivi su i bježe od ljudi.</s>

<s>Reference</s>

<s>Glodavci
Endemizam</s>

